La història del casal es remunta a l'alta edat mitjana, si bé es té constància que a sota hi havia una antiga vil·la romana, reconstruïda els segles I i II dC i, després, el . Durant aquest període va ser una senyoria feudal de gran importància, al costat d'altres com la Torre Vella, de fet, en alguns documents és anomenada com Torre de Badalona. La casa, que destacava per estar coronada per una torrassa rodona documentada fins a finals del , disposava de pagesos propis, és a dir que durant el període va tenir un petit nucli de població al costat, segons Font i Cussó format d'ençà de la conquesta de Barcelona per part dels francs, a més de tenir una capella dedicada a Sant Salvador, documentada des del 1125, que des del , segons Joan Rosàs, va ser possiblement un dels centres espirituals d'abast local més importants, juntament amb la parròquia de Santa Maria de Badalona. Probablement, també disposava d'una petita necròpolis, perquè durant les excavacions que fer Josep M. Cuyàs el 1957 es van trobar una bona quantitat d'ossos humans.